open-index/open-wikipedia-markdown huggingface dataset:
Sakai (Osaka)

thumb|Daisen Kofun
**Sakai** () je mesto v prefektúre Osaka v Japonsku. 

Od stredoveku je tu jeden z najvýznamnejších morských prístavov v Japonsku, dnes je to mesto určené vládnym nariadením. Má rozlohu 149,99 km² a žije tu 833 414 obyvateľov (2007).

## Iné projekty

Kategória:Mestá v Japonsku
Kategória:Sídla v prefektúre Osaka
Niigata

right|thumb|Niigata a rieka Šinano

**Niigata** () je hlavné mesto rovnomennej prefektúry na ostrove Honšú v Japonsku.

Počas obnovy Meidži sa Niigata stala slobodným prístavom a dnes je najväčším japonským mestom na pobreží Japonského mora. Dve a pol hodiny plavby od mesta leží známy ostrov Sado. Niigata patrila medzi štyri mestá, spoločne s Hirošimou, Kokurou a Nagasaki, ktoré boli vybrané za cieľ jadrového útoku na sklonku druhej svetovej vojny.

Moderné mesto Niigata bolo založené 1. apríla 1889, dnes má rozlohu 726,09 km² a žije tu 812 705 obyvateľov (2007).

Mestom pretekajú rieky Šinano a Agano.

## Iné projekty

Kategória:Hlavné mestá japonských prefektúr
Kategória:Sídla v prefektúre Niigata
Kategória:Prístavné mestá Tichého oceánu
Znečistenie životného prostredia

náhľad|Odpad na pláži v Guyane.
**Znečistenie životného prostredia** alebo **kontaminácia životného prostredia** znamená uvoľnenie environmentálnych kontaminantov do životného prostredia resp. ich prítomnosť v životnom prostredí. Znečistenie vzniká ak sa škodlivé látky dostávajú do životného prostredia v takých veľkých množstvách, že škodia ľudom, živočíchom, rastlinám i prírodnému prostrediu. 

Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov definuje znečisťovanie ako: „*priame alebo nepriame zavádzanie látok, vibrácií, tepla alebo hluku ľudskou činnosťou do ovzdušia, vody alebo pôdy, ktoré môže byť škodlivé pre ľudské zdravie, môže negatívne ovplyvňovať kvalitu životného prostredia alebo majetok, môže znehodnocovať priaznivý stav životného prostredia alebo môže narušiť iné oprávnené využívanie životného prostredia.*“

Medzi hlavné typy znečistenia patria hlavne:
* Znečistenie vzduchu, vypúšťanie častíc chemikálií do atmosféry. Medzi typické príklady patrí oxid uhoľnatý, oxid uhličitý, oxid siričitý, freóny a oxidy dusíka. Medzi producentov patria priemysel (bodové zdroje), ľudské sídla (plošné zdroje) a dopravné prostriedky (líniové zdroje).
* Znečistenie vody povrchovým odtokom a presakovaním do podzemnej vody.
* Kontaminácia pôdy vzniká buď znečistením povrchu pôdy, alebo porušením podzemných nádrží. Medzi najvýznamnejšie látky znečisťujúce pôdu patria uhľovodíky, ťažké kovy, MTBE, herbicídy, pesticídy a chlórované uhľovodíky.
* Rádioaktívne znečistenie- bolo zistené vďaka pokrokom atómovej fyziky a chémie v 20. storočí.
* Hlukové znečistenie, ktoré zahrňuje hluk z podzemných komunikácií, hluk lietadiel a hluk priemyslu.
* Svetelné znečistenie, zahrňujúce nadužívanie svetelných zdrojov a presvetľovanie interiérov.
* Zníženie estetickej hodnoty, zaň je obvykle považovaný výskyt objektov, ako sú: vedenie vysokého napätia, bilboardy pozdĺž ciest, narušený reliéf (pozostatky povrchovej ťažby), povrchové skládky odpadu, a pod.
* Tepelné znečistenie, ktoré zahŕňa všetky zmeny teploty vodných telies, spôsobené ľudským vplyvom.

## Referencie

Kategória:Znečistenie
Gerald Patterson

**Gerald Leighton Patterson** (* 17. december 1895, Melbourne, Austrália - † 13. jún 1967, Melbourne) bol austrálsky tenista. Medzi jeho najväčšie úspechy v tenise patria tituly v dvojhre na Australian Championships (1927) a Wimbledone (1919, 1922) a tituly v štvorhre na Australian Championships (1914, 1922, 1925-1927) a Wimbledone (1920 v zmiešanej štvorhre).

V roku 1989 bol zapísaný do Medzinárodnej tenisovej siene slávy.

## Kariéra a život
Počas prvej svetovej vojny slúžil v austrálskej armáde, získal aj ocenenie Military Cross. V roku 1919 bol svetová tenisová jednotka. 

Austráliu reprezentoval aj v Davisovom pohári, odohral celkovo 46 zápasov, z toho 31 v dvojhre (21 výhier, 10 prehier) a 15 v štvorhre (11 výhier, 4 prehry).

## Účasti vo finále dvojhry na Grand-Slamoch (7)
### Víťazstvá (3)

## Referencie

## Externé odkazy

## Zdroj

Kategória:Austrálski tenisti
Kategória:Víťazi Australian Open
Kategória:Víťazi Wimbledonu
Kategória:Medzinárodná tenisová sieň slávy
Kategória:Osobnosti z Melbourne
Hamamacu

thumb|Hamamacu

**Hamamacu** () je mesto na západe prefektúry Šizuoka v Japonsku a najväčšie mesto tejto prefektúry. 1. júla 2005 bolo zlúčené s 11 susednými mestami a stalo sa mestom určeným vládnym nariadením 1. apríla 2007.

Má rozlohu 1511,17 km² a žije tu 808 182 obyvateľov (2007).

## Priemysel
* Hamamatsu Photonics KK
* Hudobné nástroje Kawai Mfg
* Roland
* Suzuki
* Tokai Gakki (tiež známy ako* Tokai gitary Company Ltd*)
* Jamaha
* Honda

## Iné projekty


Kategória:Mestá v Japonsku
Kategória:Sídla v prefektúre Šizuoka
Akuseki-džima

**Akuseki-džima** alebo **Akusekidžima** je menší ostrov vulkanického pôvodu, nachádzajúci sa v japonskom súostroví Rjúkjú. Ostrov je vysoký , ďalších cca.  sa nachádza pod hladinou mora. Vačšinu pobrežia tvoria skalné útesy.

Vulkán sa nachádza v centrálnej časti starších *[[somma-vulkán]]ov* (*Biro-jama* a *Naka-date*) a je tvorený prevažne andezitmi a dacitmi. V historickej dobe nebola zaznamenaná žiadna erupcia, jediný dôkaz o mladej stavbe vulkánu poskytujú datovania lávových prúdov a tefrových vrstiev.

## Externé odkazy
* www.volcano.si.edu – ostrov Akuseki-džima na Global Volcanism Program  

Kategória:Ostrovy Japonska
Kategória:Sopky Japonska
Kategória:Stratovulkány
Calais

**Calais** (vyslovuj [kale]) je mesto v severnom Francúzsku. Nachádza sa v departemente Pas-de-Calais, ktorého je podprefektúrou, v regióne Hauts-de-France.

Počet obyvateľov tohto mesta bol v roku 2009 bol 74 336. Počet obyvateľov celého mestského územia (*aire urbaine*) bol v roku 1999 125 584 obyvateľov.

Calais obmýva Lamanšský prieliv, je tu jeho najužšie miesto (je tu iba  široké), pod ním Eurotunel a je to najbližšie miesto od Anglicka. Biele útesy skál v anglickom Doveri je za jasného dňa vidno aj z Calais.

Stará časť mesta, vlastné Calais (alebo Calais-Sever) je postavená na umelo vytvorenom ostrove, ktorý obkolesujú kanály a prístavy. Novšia časť mesta, St-Pierre, leží na juhu a juhovýchode.       
Otvorenie Eurotunelu s prevádzkou vlakov TGV Eurostar 14. novembra 1994 prinieslo mestu značné obchodné oživenie.
Je tam aj známy  tábor  nelegálnych migrantov.

## Osobnosti mesta
* Henri Ernest Baillon (* 1827 – † 1895), botanik a lekár
* Gérard Debreu (* 1921 – † 2004), americký ekonóm francúzskeho pôvodu, nositeľ Nobelovej ceny za ekonómiu

## Partnerské mestá
*  Bardejov, Slovensko
*  Brăila, Rumunsko
*  Dover, Anglicko, Spojené kráľovstvo
*  Duisburg, Nemecko
*  Riga, Lotyšsko
*  Wismar, Nemecko

## Iné projekty

## Externé odkazy
Oficiálna stránka 

Kategória:Mestá v regióne Hauts-de-France
Kategória:Obce v departemente Pas-de-Calais
Kategória:Prístavné mestá vo Francúzsku
Rjúkju

right|thumb|Poloha ostrovov

**Rjúkju** (slovenský normovaný názov) alebo **Rjúkjú** ( alebo 南西諸島 *Nansei-šotó*, ostrovy Nansei, doslova „juhozápadné ostrovy“) je reťaz asi 60 japonských ostrovov na západe Tichého oceánu pri východnej hranici Východočínskeho mora. Tiahnu sa juhozápadne od ostrova Kjúšu k ostrovu Taiwan. Najväčší ostrov je ostrov Okinava. Na ostrovoch sa hovorí rjúkjuštinou (rjúkjuskými jazykmi), považovanou za nárečie japončiny alebo za samostatný jazyk/zoskupenie jazykov.

V japončine pojem Rjúkjú-šotó často neoznačuje celé súostrovie, ale len tú jeho časť, ktorá administratívne spadá pod prefektúru Okinawa. Opakom tohto pojmu je potom pojem súostrovie Sacunan (Sacunan-šotó), pretože tieto ostrovy patria do prefektúry Kagošima. Najjužnejší ostrov súostrovia Sacunan je ostrov Joron. V najužšom zmysle v japončine Rjúkjú označuje len súostrovie Okinava.

Ostrovy majú subtropické podnebie s teplými zimami a horúcimi letami. Zrážky sú veľmi veľké a sú ovplyvnené obdobiami dažďov a tajfúnmi.

## Delenie
right|thumb
* Sacunan:
** Ósumi: Tanegašima, Jakušima, Kučinoerabušima, Magešima
** severozápadná skupina: Takešima, Iwogašima, Kurošima
** Tokara: Kučino-šima, Nakano-šima, Gadža-džima, Suwanose-džima, Akuseki-džima, Tairadžima, Kodakaradžima, Takaradžima
** Amami: Amami-Óšima, Kikaigašima, Kakeromadžima, Jorošima, Ukešima, Tokunošima, Okinoerabudžima, Jorondžima
* Rjúkju v užšom (japonskom) zmysle:
** Okinava (Rjúkju v najužšom zmysle): Okinava, Kumedžima, Ihejadžima, Izenadžima, Agunidžima, Iedžima
*** Kerama: Tokašikidžima, Zamamidžima, Akadžima, Gerumadžima
*** Daitó: Kita, Mimami, Oki
** Sakišima:
*** Mijako: Mijakodžima, Ikema, Ogami, Irabu, Šimodži, Kurima, Minna, Tarama
*** Jaejama: Iriomote, Išigaki, Taketomi, Kohama, Kurošima, Aragusuku, Hatoma, Jubudžima, Hateruma, Jonaguni
*** Senkaku (sporné územie): Uocuridžima, Kubadžima, Taišodžima, Kita Kodžima, Minami Kodžima

Kategória:Ostrovy Japonska
1. symfónia (Čajkovskij)

**Symfónia č. 1 g-mol, op. 13** je dielo ruského skladateľa Piotra Iľjiča Čajkovského.

Symfónia nazvaná „Zimné sny“ má vyslovene programové ladenie. Obsahová náplň a nálada symfónie svedčí o skladateľovej úzkej spojitosti s rodnou zemou a o jej vplyvoch na jeho vnútorné stavy. Vyplýva to z názvu prvých častí, ktorým dal názvy „Sny pútnika“ a „Pochmúrna
hmlistá krajina“. Ostatné časti už slovnými prirovnaniami bližšie neoznačuje. Tretia časť, scherzo, prináša po prvý raz v jeho tvorbe tak preferovaný valčík. Poslednou časťou vychádza z intimity subjektívneho lyrizmu do prostredia más - opäť prevláda radostná
nálada, prízvukovaná nápevom pripomínajúcim ruskú ľudovú pieseň. Finále sa opiera o dve rozvíjané a pretvárané ruské tanečné melódie. Podobne ako v iných skladbách tohto obdobia – napriek určitým osobnostným črtám – hudba tejto symfónie nie je ešte slohovo vyhranená.

Symfónia má štyri vety:

# *Sny pútnika - Allegro tranquillo*
# *Pochmúrna hmlistá krajina - Adagio cantabile, ma non tanto*
# *Scherzo. Allegro scherzando giocoso *
# *Finale. Andante lugubre - Allegro moderato*

Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 2 trúbky, 3 trombóny, tuba, tympany, činely, veľký bubon, sláčikové nástroje (1. a 2. husle, violy, violončelá, kontrabasy). Priemerná dĺžka symfónie je 46 minút.

Čajkovskij
Kategória:Piotr Iľjič Čajkovskij
2. symfónia (Čajkovskij)

**Symfónia č. 2 c-mol, Op. 17** je dielo ruského skladateľa Piotra Iľjiča Čajkovského.

Pomenovanie druhej symfónie c-mol, op. 17, nazývanej „Maloruská“ súvisí s tematickou aplikáciou maloruskej, ukrajinskej ľudovej hudby. Čajkovskij ju napísal v lete 1872 u svojej sestry v ukrajinskom mestečku Kamionke pri Kyjeve. Odtiaľ tá hojnosť ruských, ale najmä
ukrajinských melódií – objavujú sa v introdukcii (Andante sostenuto) pripomínajúcej úvody k trom posledným symfóniám a využívajúcej melódiu piesne Vniz po matuške, po Volge, v rytmickej 2. časti (Andante marciale quasi moderato), kde ako druhá, lyrická téma vystupuje ruská ľudová melódia; v Scherze (3.časť) s triom založeným na žartovnej ukrajinskej pesničke i vo veselom Finále, ktorého osou je rôzne obmieňaná ukrajinská pesnička Žeriav. 1. časť (Allegro vivo) sa vcelku opiera o autorove vlastné témy, ktoré však majú ľudový charakter. Druhú symfóniu Čajkovskij od základu prepracoval v rokoch 1879-80.

Symfónia má štyri vety:

# *Andante sostenuto - Allegro vivo*
# *Andantino marziale, quasi moderato*
# *Scherzo. Allegro molto vivace*
# *Finale. Moderato assai - Allegro vivo*

Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 2 trúbky, 3 trombóny, tuba, tympany, činely, veľký bubon, tam-tam, sláčikové nástroje (1. a 2. husle, violy, violončelá, kontrabasy). Priemerná dĺžka symfónie je 35 minút.

Čajkovskij
Kategória:Piotr Iľjič Čajkovskij
Kansai

thumb|Poloha regiónu Kansai
**Kansai** () alebo **Kinki** (近畿地方 – Kinki-čihó) je japonský región, ktorý sa rozkladá na juhu centrálnej časti ostrova Honšú.

Do regiónu Kansai patria prefektúry Nara, Wakajama, Mie, Kjóto, Osaka, Hjógo a Šiga. Región Kansai je často porovnávaný a stavaný do kontrastu s regiónom Kantó, ktorý leží smerom na východ a tvorí ho mesto Tokio a okolie.

## Iné projekty

## Externé odkazy
* Kansai travel guide from Wikivoyage 

Kategória:Regióny v Japonsku
3. symfónia (Čajkovskij)

**Symfónia č. 3 D-dur, Op. 29** je dielo ruského skladateľa Piotra Iľjiča Čajkovského.

Tretia symfónia D-dur, op.29 bola skomponovaná v r. 1875. Je to 5. časťová skladba a má skôr suitový ako symfonický ráz. Rozhodujú o tom výrazné tanečné prvky, dominujúce tak v dvojtémovom Allegre (1. časť), ako aj vo Valčíku, ktorý tvorí 2.časť, a v „polonézovom“
Finále. Symfonickejšie poňatie má melancholické Andante (3. časť) a temperamentné Scherzo (4. časť.)

Symfónia má päť viet:

# *Introduzione e Allegro. Moderato assai (Tempo di marcia funebre) - Allegro brillante*
# *Alla tedesca. Allegro moderato e semplice*
# *Andante. Andante elegiaco*
# *Scherzo. Allegro vivo*
# *Finale. Allegro con fuoco (Tempo di polacca)*

Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 2 trúbky, 3 trombóny, tuba, tympany, sláčikové nástroje (1. a 2. husle, violy, violončelá, kontrabasy). Priemerná dĺžka symfónie je 46 minút.

Čajkovskij
Kategória:Piotr Iľjič Čajkovskij
Karlovec

**Karlovec** (, , ) je mesto v Chorvátsku a sídlo rovnomennej župy. 

Nachádza sa juhozápadne () od Záhrebu pri dôležitej diaľnici A1, má rozlohu  a žije tu 55 981 obyvateľov (2011).

## Partnerské mestá
*  Alessandria, Taliansko
*  Kansas City, USA
*  Kragujevac, Srbsko
*  Sarajevo, Bosna a Hercegovina

Kategória:Mestá v Chorvátsku
Burrard Inlet

thumb|Satelitná fotografia regiónu, fjord ''Burrard Inlet'' sa nachádza v  hornej časti
**Burrard Inlet** je relatívne plytký pobrežný fjord na juhozápade kanadskej provincie Britská Kolumbia. Vznikol počas poslednej ľadovej doby. Oddeľuje mesto Vancouver a polostrov Burrard od úbočia pohoria North Shore, mesta North Vancouver a okresov West Vancouver a North Vancouver.

## Dejiny
Po tisícky rokov na jeho brehoch sídlili indiánski obyvatelia z kmeňa Squamish a Tsleil-Waututh. Prvým európanom, ktorý túto oblasť 19. júna 1792 preskúmal bol španielsky kapitán Dionisio Alcalá-Galiano, ktorý fjord pomenoval *Canal de Floridablanca*. O niekoľko dní neskôr bol fjord opäť pomenovaný anglickým kapitánom Georgeom Vancouverom po jeho priateľovi Sirovi Harrym Burrardovi.

## Geografia

Fjord smeruje takmer priamo na východ od úžiny Strait of Georgia do mesta Port Moody. Na väčšine jeho brehu je urbanizovaný. Približne v dvoch tretinách jeho dĺžky smerom na východ sa nachádza ďalší, oveľa strmejší glaciálny fjord, nazvaný Indian Arm. Smeruje na sever od fjordu Burrard Inlet, leží medzi mestami Belcarra a Deep Cove v okrese North Vancouver, od ktorých sa tiahne severne do hornatej divočiny. 

Fjord Burrard Inlet je od Point Atkinson a Point Grey na západe po Port Moody na východe dlhý 25 km, fjord Indian Arm sa tiahne 20 km smerom na sever. Medzi mestá, ležiace na pobreží fjordu patrí Vancouver, North Vancouver, Burnaby a Port Moody. Ponad fjord Burrard Inlet sa klenú tri mosty, Lions Gate Bridge (postavený v 30. rokoch), Ironworkers Memorial Second Narrows Crossing (1960) a železničný most Second Narrows Bridge (1969). Medzi jeho brehmi premáva kompa SeaBus. Najväčšiu šírku (3 km) dosahuje v oblasti medzi poslednými dvomi mostami.

## Port of Vancouver
Prístav Port of Vancouver je pred oceánom chránený pokojnými vodami fjordu Burrard Inlet. Je to hlavný prístav vo Vancouveri. Nákladné lode, ktoré čakajú na naloženie a vyloženie svojho tovaru kotvia často v zátoke English Bay, ktorá leží smerom na juh od ústia fjordu a je od neho oddelená centrom – downtownom Vancouveru a Stanley Parkom, ktorý spolu s centrom mesta leží na malom polostrove.

V hlavnom fjorde ostalo pár oblastí zalesnených tak ako pred stáročiami, no strmé svahy fjordu Indian Arm znemožňujú akúkoľvek výstavbu, napriek blízkosti tak veľkého mesta. 

## Galéria


Obrázok:Burrard Inlet and the Second Narrows.JPG|Fjord Burrard Inlet a most Ironworkers Memorial Second Narrows Crossing, pohľad na západ z Capitol Hill v Burnaby
Obrázok:Vancouver Burrard Inlet.jpg|Burrard Inlet pri západe slnka. Fotené z Prospect Pointu v Stanley Parku
|Fjord Indian Arm sa tiahne na sever (na fotografii hore vpravo). Pohľad z juhovýchodu z Burnaby Mountain
Obrázok:NorthIndianArm.jpg|Severná časť fjordu Indian Arm



## Iné projekty

## Externé odkazy
* Prvé cesty po polostrove Burrard  
* Letecké fotky Vancouveru z roku 2002, vrátane niekoľkých fotiek fjordu Burrard Inlet a jeho pobrežia 

Kategória:Geografia Britskej Kolumbie
Airbus A300

**Airbus A300** je prvým sériovo vyrábaným lietadlom spoločnosti Airbus a prvým dvojmotorovým širokotrupým (s dvoma uličkami medzi sedadlami) dopravným lietadlom na svete. Vyvinulo ho vtedajšie konzorcium *Airbus Industrie GIE*, teraz zlúčené do výrobcu Airbus, a vyrábalo sa v rokoch 1971 až 2007.

Je určené na krátke a stredné vzdialenosti. Prototyp Airbus A300B vzlietol v roku 1972. Bol vybavený dvoma dvojprúdovými motormi P&W JT9D-59 (Pratt & Whitney) alebo GE CF6-50C (General Electric). Šírka trupu je 5,64 m a rozpätie krídel 44,84 m. Dĺžka a kapacita je rôzna u jednotlivých typov. Kapacita sa kolíše od 225 cestujúcich (A300B1) k 345 cestujúcim (A300-600). V marci 2006 Airbus informoval, že ukončí výrobu A300 do júla 2007.

## Technické údaje
thumb|right|Prototyp A300 počas svojho prvého letu, 28. október 1972
[thumb|A300B4-600 spoločnosti [Deutsche Lufthansa|Lufthansa]]

## Vybrané nehody a incidenty
* 28. september 1992: Havaroval Airbus A300B4 Pakistan International Airlines let 268 južne od hlavného mesta Nepálu Káthmandu. Všetci na palube zahynuli vplyvom nárazu do úbočia hory. Zahynulo 167 ľudí. Príčinou havárie bolo chybné prečítanie mapy kapitánom, a tak zostupovali o 300 metrov napred. 

* 26. september 1997: let 152 spoločnosti Garuda Indonesia sa blížil k medzinárodnému letisku Polonia v Medane keď vletel do hustých mračien dymu a narazil do rokliny Buah Nabar kvôli chybe ATC. Všetkých 234 ľudí na palube zahynulo pri najväčšom leteckom nešťastí v Indonézii. 

* 12. november 2001: Airbus A300B4-600R, let 587 American Airlines ktorý smeroval do Karibiku, havaroval v New Yorku USA, krátko po vzlete z letiska JFK. Zomrelo 265 ľudí. Príčina havárie bolo nesprávne zasahovanie druhým pilotom do riadenia, ktorý vychyľoval lietadlo kormidlom kvôli turbulenciám. Následne sa odtrhol vertikálny stabilizátor a lietadlo sa rútilo k zemi. 

* 16. november 2012: Nákladné lietadlo Airbus A300 spoločnosti DHL havarovalo pri pristátí na Bratislavskom letisku Milana Rastislava Štefánika (BTS) o 5:25. Išlo o menší incident spôsobený zlyhaním predného podvozku, čo malo za následok šúchanie lietadla po prednej časti trupu. Bol to pravidelný let z Nemecka do Bratislavy. Počas letu neboli hlásené žiadne problémy. Posádke, ktorú tvorili traja ľudia sa nič nestalo. Žiadne vážnejšie viditeľné škody neboli spôsobené. Tesne po incidente sa objavili správy, že lietadlo prevážalo rádioaktívny materiál. Táto informácia bola síce neskôr potvrdená, ale s tým, že išlo len o zdravotnícky materiál s nízkym obsahom rádioaktivity. Žiadny únik nebol potvrdený. Po incidente nebola vážnejšie narušená prevádzka letiska. Jedna z dvoch pristávacích dráh bola dočasne uzavretá, kým druhá fungovala normálne.      

## Referencie

## Iné projekty

Kategória:Medzinárodné projekty dopravných lietadiel
Kategória:Lietadlá Airbus
Hirošima

**Hirošima** môže byť:
* mesto v Japonsku, pozri Hirošima (mesto)
* prefektúra v Japonsku, pozri Hirošima (prefektúra)
* japonsko-kanadský film z roku 1995, pozri Hirošima (film)

## Pozri aj
*Hiroshima
Župa (Chorvátsko)

thumb|Chorvátske župy
**Župa** ("županija") je najväčšia administratívna jednotka v Chorvátsku.

Každá župa má svoj vlastný snem (*županijska skupština*), ktorý je volený na štvorročné obdobie. Župný snem volí vládu župy (župana ako hlavu exekutívy a max. 12 podžupanov), schvaľuje ročný rozpočet, rozhoduje o majetku župy a podobne.

Mesto Záhreb (21) vďaka svojej dôležitosti je oddelené od svojej župy a má vlastnú samosprávu.

## Chorvátske župy
Chorvátsko sa (popri meste Záhreb) delí na týchto 20 žúp:
* Bjelovarsko-bilogorská župa (7)
thumb|Mapa chorvátskych žúp
* Brodsko-posávska župa (12)
* Dubrovnícko-neretvianska župa (19)
* Istrijská župa (18)
* Karlovecká župa (4)
* Koprivnicko-križevatská župa (6)
* Krapinsko-zagorská župa (2)
* Licko-senjská župa (9)
* Medzimurská župa (20)
* Osijecko-baranjská župa (14)
* Požecko-slavónska župa (11)
* Prímorsko-gorskokotarská župa (8)
* Sisacko-moslavinská župa (3)
* Splitsko-dalmatínska župa (17)
* Šibenicko-kninská župa (15)
* Varaždínska župa (5)
* Viroviticko-podrávska župa (10)
* Vukovarsko-sriemska župa (16)
* Zadarská župa (13)
* Záhrebská župa (1)
Patrick Süskind

**Patrick Süskind** (* 26. marec 1949, Ambach, Nemecko) je nemecký spisovateľ a scenárista. Je najstarším synom novinára Wilhelma Emanuela Süskinda, ktorý sa v Nemecku stal známym ako autor esejí o jazyku pod názvom *Aus dem Wörterbuch des Unmenschen* (*Zo slovníka barbara*).

## Životopis
Absolvoval konzervatórium (hra na klavír) a v rokoch 1968-1974 študoval stredovekú a súčasnú históriu a literatúru v Mníchove a v Aix-en-Provence. Už počas štúdií písal krátke prózy a divadelné hry. Vo svojich dielach sa vyhýbal otvorenosti tak, ako to len bolo možné. Neskôr pracoval ako televízny scenárista.

Napísal divadelnú hru *Kontrabas*, ktorá mala premiéru v Mníchove v roku 1981. 
Román *[[Parfum. Príbeh vraha]]* (Das Parfum, Die Geschichte eines Mörders) vyšiel v roku 1985 v Zurichu. Süskind v tomto románe vytvoril postavu Jeana-Baptistu Grenouilla, ktorý dostal do vienka výnimočný talent, prostredníctvom ktorého mu je umožnené obzvlášť jemne pociťovať a rozoznávať až do jemných detailov pachy a vône. Vďaka tomuto talentu sa stáva posadnutý svojím diabolským plánom vyrobiť nezvyčajný parfum, kvôli ktorému sa stáva vrahom.
Dielo je sugestívnym opisom rôznych pachov a vôní – počnúc pachmi parížskych ulíc v 18. storočí, cez pachy a vône jedla, ľudí, končiac arómou parfumov.

## Výber z diela
* *Kontrabas* (originálny názov: *Der Kontrabass*), divadelná monodráma 1981, ISBN 3-257-23000-1
* *Parfum. Príbeh vraha* (anglická verzia) (originálny názov: *Das Parfum, die Geschichte eines Mörders*) 1985, ISBN 3-257-22800-7 
* *Holub*, surrealistická próza (anglická verzia) (originálny názov: *Die Taube*) 1987, ISBN 3-257-21846-X
* *Die Geschichte von Herrn Sommer*, 1991, ISBN 3-257-22664-0
* *Drei Geschichten*, 1995, ISBN 3-257-70008-3 (ďalšie vydanie 2005: ISBN 3-257-23468-6)
* *Über Liebe und Tod*, 2006, ISBN 3-257-23589-5

### V slovenčine
* 2002 – *Parfum - Príbeh vraha* (Columbus, ISBN 80-7136-064-3) 
* 2006 – *Parfum - Príbeh vraha* (Columbus, ISBN 80-7136-131-3) 
* 2007 – *Príbeh pána Letka* (Belimex, ISBN 978-80-89272-25-9)

Kategória:Nemeckí spisovatelia
Kategória:Nemeckí scenáristi
Sakai

**Sakai** môže byť:
* mesto v prefektúre Osaka, pozri Sakai (Osaka)
* mesto v prefektúre Fukui, pozri Sakai (Fukui)
* bývalé mesto, dnes štvrť v meste Sakai vo Fukui
* bývalé mesto v prefektúre Gunma, pozri Sakai (Gunma)
* mesto v prefektúre Ibaraki, pozri Sakai (Ibaraki)
* ostrov v Bismarckovom súostroví, pozri Sakai (ostrov)
Saitama

**Saitama** (埼玉, さいたま - Saitama) môže byť:
* japonské priezvisko
* mesto v Japonsku, pozri Saitama (Saitama)
* prefektúra v Japonsku, pozri Saitama (prefektúra)
Slovinské národné hokejové mužstvo

**Slovinské národné hokejové mužstvo** patrí medzi reprezentačné hokejové mužstvá majstrovstiev sveta. Do A-kategórie sa vrátili v roku 2007, po tom čo v apríli 2007 vyhrali skupinu B I. divízie. Súčasným hlavným trénerom je Matjaž Kopitar.

## Slávni hráči

* Anže Kopitar 
* Robert Kristan
* Jan Urbas
* Jan Mursak
* Rok Tičar 
* Robert Sabolic
* Ziga Jeglič
* Ziga Pance

## Reprezentační tréneri
*  Edo Terglav (2023 - súčasnosť)
*  Ivo Jan (2018 - 2019)
*  Kari Savolainen (2017 - 2018)
*  Nik Zupančič (2015 - 2017)
*  Matjaž Kopitar (2011 - 2015), (2019 - 2023)
*  John Harrington (2009 - 2010)
*  Mats Waltin (2008)
*  Ted Sator (2007)
*  František Výborný (2006)
*  Kari Savolainen (2004 - 2005)
*  Matjaž Sekelj (2001 - 2003)
*  Rudi Hiti (2000)
*  Pavle Kavčič (1997 - 1999)
*  Vladimir Krikunov (1995 - 1996)
*  Rudi Hiti (1992 - 1994)

## Historické výsledky
**Zimné olympijské hry**:
* 2002 - nekvalifikovali sa
* 2006 - nekvalifikovali sa
* 2010 - nekvalifikovali sa
* 2014 - 7. miesto
* 2018 - 9. miesto
* 2022 - nekvalifikovali sa
* 2026 - nekvalifikovali sa

**Majstrovstvá sveta**:
* 1930 - 1992 - nezúčastnili sa
* 1993 - 20. miesto (4. miesto v C kategórii)
* 1994 - 25. miesto (5. miesto v C kategórii)
* 1995 - 27. miesto (7. miesto v C kategórii)
* 1996 - 23. miesto (3. miesto v C kategórii)
* 1997 - 22. miesto (2. miesto v C kategórii)
* 1998 - 18. miesto (2. miesto v B kategórii)
* 1999 - 21. miesto (5. miesto v B kategórii)
* 2000 - 23. miesto (7. miesto v B kategórii)
* 2001 - 17. miesto (víťaz „B“ skupiny I. divízie)
* 2002 - 13. miesto
* 2003 - 15. miesto
* 2004 - 17. miesto (víťaz „B“ skupiny I. divízie)
* 2005 - 13. miesto
* 2006 - 16. mieste
* 2007 - 17. miestp (víťaz „B“ skupiny I. divízie)
* 2008 - 15. miesto
* 2009 - 19. miesto (2. v „A“ skupine I. divízie)
* 2010 - 18. miesto (víťaz „B“ skupiny I. divízie)
* 2011 - 16. miesto
* 2012 - 17. mieste (víťaz „B“ skupiny I. divízie)
* 2013 - 16. miesto
* 2014 - 17. mieste (víťaz „A“ skupiny I. divízie)
* 2015 - 16. miesto
* 2016 - 17. miesto (víťaz „A“ skupiny I. divízie)
*2017 - 15. miesto
*2018 - 21. miesto (5. v divízii I.A)
*2019 - 20. miesto (4. v divízii I.A)
*2020 - COVID-19
*2021 - COVID-19
*2022 - 17. miesto (víťaz I.A divízie)
*2023 - 16. miesto (zostup do I.A)
*2024 - 18. miesto (2. miesto v I.A divízii)
*2025 - 13. miesto

*2018  - 21. miesto (5. miesto v „A“ skupiny I.divízie)
Kategória:Národné hokejové mužstvá
Kategória:Ľadový hokej v Slovinsku
Ľadový hokej
Optimalizácia pre vyhľadávače

**Optimalizácia pre vyhľadávače** alebo **SEO** (z ) je súbor techník na zlepšenie návštevnosti webstránky z organických (neplatených) výsledkov vyhľadávania v internetových vyhľadávačoch. SEO zahŕňa analýzu kľúčových slov, linkbuilding, linkbaiting, social media marketing, virálny marketing, on-line PR v kombinácii so sémantickým kódovaním webu.

SEO sa klasifikuje na techniky, ktoré vyhľadávače odporúčajú na vylepšenie svojej pozície (tzv. White hat SEO) a techniky, ktoré zakazujú (Black hat SEO). Vyhľadávače sa snažia Black hat SEO zamedzovať postupnými úpravami svojho algoritmu i manuálnymi penalizáciami webov.

Vyhľadávače radia výsledky vyhľadávania podľa dôležitosti, tú určujú váhy rôznych faktorov. Tieto faktory dokážeme rozdeliť na on page a off page faktory podľa toho, či je ich hodnota ovplyvnená priamo na danej webstránke alebo je ovplyvnená mimo nej. Výber dôležitých on-page a off-page faktorov:

On-page faktory:
* Meta title - Titulok zobrazený v SERP - ideálne ak obsahuje kľúčové slovo. Text ideálne do 64 znakov aj s medzerami
* Meta description - Zobrazuje sa vo výsledkoch vyhľadávania pod Meta title resp. titulkom. Ideálne cca. 156 znakov aj s medzerami
* kľúčové slovo v obsahu stránky a najmä v nadpisoch H1 a H2
* unikátnosť obsahu stránky,
* stránka je vhodná pre mobilné telefóny,
* kľúčové slovo v názve domény,
* rýchlosť načítania stránky,
* používateľská skúsenosť na stránke,
* a mnoho iných.
Off-page faktory:
* počet odkazov z autoritatívnych webstránok,
* tematická relevancia odkazovaných stránok,
* tematická relevancia odkazovaných webstránok,
* rôznorodosť textov spätných odkazov,
* sila webu na sociálnych sieťach,
* vyhľadávanosť doménového mena/značky,
* počet unikátnych domén odkazujúcich na webstránok,
* a mnoho iných.

## SEO audit
SEO audit je proces analýzy webu, ktorý zisťuje ako web spĺňa SEO štandardy - technické, využitie kľúčových slov v obsahu, rýchlosť a používateľský zážitok a ďalšie. 

Audit nie je žiadnym spôsobom štandardizovaný - jednotliví poskytovatelia SEO zvyčajne tvoria vlastné audity na základe svojich poznatkov a skúseností.

Výstupom je zvyčajne správa pre zadávateľa, ktorý obsahuje zoznam zistení spolu s navrhovaným spôsobom ich nápravy.

## Analýza kľúčových slov
Analýza kľúčových slov je dokument obsahujúci detailné informácie o vyhľadávaných frázach používateľov spojených s biznisom klienta, pre ktorého je analýza spracovávaná. Tieto fráze sú zároveň rozšírené o ďalšie metriky (hľadanosť, konkurenčnosť, CPC) a roztriedené do rôznych kategórií. 

## Etická a neetická optimalizácia
Niektoré metódy optimalizácie vyhľadávače penalizujú znižovaním pozície webovej stránky vo výsledkoch, pretože ich považujú za neetické, ako spamdexovanie, alebo techniky nazývané čierny klobúk (z ). Napríklad použijú biely text na bielom pozadí, za účelom zvýšenia pozície vo vyhľadávaní. 

Etická optimalizácia zahŕňa použitie techník, ktoré neodporujú pravidlám vyhľadávačov ako napr. Google.

## Referencie

* 

## Zdroje

Kategória:Internetový marketing
Kategória:Internetové vyhľadávače
Diaľnica A2 (Rakúsko)

**Diaľnica A2** (, doslovne *Južná diaľnica*) je 377,330 km dlhá rakúska diaľnica spájajúca Viedeň s Grazom, Klagenfurtom a Villachom. Končí sa na hraničnom prechode s Talianskom Maglern-Coccau neďaleko obce Arnoldstein. Diaľnica prechádza spolkovými krajinami Burgenland, Dolné Rakúsko, Viedeň, Štajersko a Korutánsko. Na talianskej strane na ňu nadväzuje diaľnica A23, nazývaná aj *Alpsko-jadranská diaľnica*. 

Na úseku medzi Viedňou a Grazom je súčasťou európskej cesty 59. Na výjazde *[[Ilz (Rakúsko)|Ilz]]/[[Fürstenfeld]]*, asi 40 kilometrov od Grazu sa na A2 pripája E66. Tá sa odpája na križovatke *[[Villach]]*, no smerom do Talianska ju nahrádza E55.

## História
Na trase súčasnej A2 boli za hitlerovskej éry po anšluse Rakúska naplánované ríšske diaľnice 88 a 83. K realizácii týchto projektov nedošlo z dôvodu vypuknutia druhej svetovej vojny. Po vojne sa výstavba sústredila predovšetkým na diaľnicu A1, ale v 60. rokoch sa postupne rozbehli stavebné práce aj na A2. Prvý úsek južne od Viedne začali stavať 6. mája 1959 a sprevádzkovali ho o tri roky neskôr, 26. mája 1962. Výstavba sa neskôr presunula do zložitého alpského terénu a bolo potrebné preraziť až 20 tunelov v celkovej dĺžke vyše 18 kilometrov, čo je takmer 5 percent z celkovej dĺžky diaľnice. Posledný úsek medzi mestami Völkermarkt a Klagenfurt otvorili 26. novembra 1999. Stavebné práce však pokračovali ďalej na dostavbe druhých tubusov niektorých dlhých tunelov. Definitívne boli ukončené až v decembri 2007.

thumb|left|Odpočívadlo Pack
thumb|left|V Dolnom Rakúsku
[thumb|left|Výjazd do mesta [Graz]]
[thumb|left|Vjazd na územia [Taliansko|Talianska]]
[thumb|left|Odpočívadlo Bad Fischau - dielo [Friedensreich Hundertwasser|Friedensreicha Hundartwassera]]

## Dôležité križovatky

## Diaľničné privádzače
Na A2 sa nachádzajú dva diaľničné privádzače, Graz Ost a Klagenfurt West.

### Diaľnica A2Z
**A2Z** je oficiálny názov diaľničného privádzača z Grazu na A2. Pôvodne bol plánovaný ako rýchlostná cesta S39.

## Galéria

Súbor:A2 Grafenstein Völkermarkt Ost Sommer 2004.jpg|Úsek Grafenstein - Völkermarkt Ost
Súbor:Talübergang Lavant August 2005.jpg|Výstavba viaduktu Lavant (2005)
Súbor:A2 Lassnitzhöhe Graz Ost Sommer 2005.jpg|A2 pred križovatkou Graz-Ost
Súbor:A2 Knoten Graz-West 2.JPG|Križovatka Graz-West
Súbor:A2 Knoten Graz-West 3.JPG|Križovatka Graz-West
Súbor:A2 Knoten Voesendorf Bauarbeiten.jpg|A2 pri križovatke Vösendorf
Súbor:A2 Knoten Vösendorf 4.JPG|A2 pri križovatke Vösendorf
Súbor:A2 Baden.JPG|Štyri jazdné pruhy pri Badene
Súbor:A2 Pinkafeld Bad Tatzmannsdorf Hinweis.JPG|Výjazd Pinkafeld
Súbor:A2 Pinkafeld.JPG|Výjazd Pinkafeld
Súbor:Süd Autobahn A2 in Burgenland ÖAMTC Richtung Wien.JPG|Začiatok spolkovej zeme Burgenland
Súbor:A2 Klagenfurt-Nord 1.JPG|Výjazd Klagenfurt-Nord


## Iné projekty

## Externé odkazy
* ASFiNAG (Správca diaľnice)
* Zoznam výjazdov, odpočívadiel a iných objektov
* Aktuálne dopravné informácie 

Kategória:Diaľnice v Rakúsku
Kategória:Doprava vo Viedni
Kategória:Doprava v Dolnom Rakúsku
Kategória:Doprava v Burgenlande
Kategória:Doprava v Štajersku
Kategória:Doprava v Korutánsku
Ball Arena

right|thumb|Ball Arena

**Ball Arena** (kedysi známa ako **Pepsi Center**) je športová aréna v Denveri v Colorade. Je to domáci štadión hokejového klubu NHL Colorado Avalanche, basketbalového klubu NBA Denver Nuggets, lakrosového klubu NLL Colorado Mammoth a futbalového klubu Colorado Crush. V čase, keď túto arénu nevyužívajú športové kluby, je dejiskom hudobných koncertov a iných vystúpení.
[left|thumb|Interiér haly počas [NCAA hokejového turnaja]]

## Iné projekty

## Externé odkazy
* Oficiálna stránka Pepsi Center 

Kategória:Hokejové štadióny v USA
Kategória:Stavby v Denveri
Kategória:Architektúra z 1999
Kategória:Šport v Denveri
Koku

**Koku** (石) je japonská jednotka objemu, ktorá zodpovedá desiatim kubickým [šaku. Približne 3,6 koku zodpovedá jednému kubickému metru.

Koku pôvodne definovalo množstvo ryže, historicky potom toto množstvo predstavuje dostatočnú zásobu potravy pre jedného človeka na jeden rok (jeden masu znamená dostatok ryže k nasýteniu jedného človeka na jeden deň). V roku 1891 bola jednotka definovaná tak, že 1 koku sa rovnalo približne 180,39 litrom alebo tiež 5 bušelom (40 imperiálnym alebo 48 americkým galónom).

V priebehu obdobia Edo bolo každé kniežatstvo (léno, han) charakterizované svojím výnosom (úrodou ryže) v koku. Najmenšia veľkosť bola 10&nbsp;000 koku, ale 22 najväčších panstiev presahovalo 200&nbsp;000 koku. Pozemkový majetok priamo vlastnený šógunmi Tokugawa predstavoval 6&nbsp;480&nbsp;000 koku a zodpovedal jednej štvrtine celkovej japonskej poľnohospodárskej produkcii.

Pomocou koku sa tiež meral výtlak (veľkosť) lodí, teda podľa toho koľko ryže uviazli. Najväčšie lode dokázali prepraviť cez 1&nbsp;000 koku, ale v priebehu izolácie Japonska (Sakoku) bola zakázaná stavba lodí väčších ako 500 koku.

V priebehu obdobia Meidži boli tradičné japonské jednotky vytlačené metrickým systémom. Jediné odvetvie, kde koku zostalo zachované, je japonský drevospracujúci priemysel.

## Externé odkazy
*Prevod koku do iných jednotiek 

## Zdroj
* 

Kategória:Jednotky objemu
Kategória:Japonské výrazy
Galón

[náhľad|Jednotky [benzínu používané po celom svete:

]]
**Galón** (*gallon*, skratka **gal**) je názov anglo-americkej jednotky objemu. Z&nbsp;historických dôvodov sa pod rovnakým názvom používajú rôzne objemy:

* **Imperiálny** galón používaný vo Spojenom kráľovstve: 1&nbsp;galón = 4,546&nbsp;090&nbsp;litrov
* **U.S. wet** galón používaný v&nbsp;USA pre tekutiny: 1&nbsp;galón = 3,785&nbsp;411&nbsp;784&nbsp;litrov
* **U.S. dry** galón používaný v&nbsp;USA pre suché látky: 1&nbsp;galón = 4,404&nbsp;884&nbsp;121&nbsp;915&nbsp;litrov 

## Pozri aj

* Britsko-americká sústava jednotiek
* Barel

Kategória:Jednotky objemu
Luton

**Luton** je mesto a jednostupňový celok v Anglicku (a formálne aj okres typu borough). Nachádza sa tu letisko London Luton, futbalový klub Luton Town FC a univerzita: University of Bedfordshire.


Kategória:Okresy v Anglicku
Kategória:Mestá v Anglicku
Barel

**Barel** je názov niekoľkých rôznych jednotiek objemu. Názov vznikol z anglického slova *barrel*, ktoré znamená *[[sud]]* (okrem iného). Najčastejšie sa používajú nasledujúce:
* Barel ropy (alebo inej obdobnej látky) sa značí *bbl*, 1&nbsp;bbl = 158,987294928&nbsp;l = 42&nbsp;US&nbsp;galónov.
* Barel piva je v Británii rovný 36&nbsp;UK&nbsp;galónom, tzn. 163,65924&nbsp;l.
* Barel piva v USA je rovný 31,5&nbsp;US&nbsp;galónom, tzn. 119,240471196&nbsp;l.

## Pozri aj
* Britsko-americká sústava jednotiek

Kategória:Jednotky objemu
Kantó (región)

thumb|Poloha regiónu Kantó

**Kantó** () je geografická oblasť a región Japonska, ktorá sa rozprestiera na východe centrálnej časti ostrova Honšú. Tvorí ho sedem prefektúr, a to Čiba, Gunma, Ibaraki, Kanagawa, Točigi, Tokio a Saitama.

## Iné projekty

Kategória:Regióny v Japonsku
Šikoku (rozlišovacia stránka)

**Šikoku** môže byť:
*ostrov, pozri Šikoku
*pes, pozri Šikoku (pes)
*japonský film z roku 1999, pozri Šikoku (film)
Jokohama (rozlišovacia stránka)

**Jokohama** môže byť:
*mesto v Japonsku:
**Jokohama
**Jokohama (Aomori)
*skrátene: Jokohama gomu kabušiki gaiša (výrobca pneumatík)
Kjóto

**Kjóto** môže byť:
*mesto v Japonsku, pozri Kjóto (mesto)
*prefektúra v Japonsku, pozri Kjóto (prefektúra)
*skrátene Kjótsky protokol
A2

**A2** môže byť:
*označenie diaľnice vo viacerých štátoch
**diaľnica A2 (Albánsko)
**diaľnica A2 (Belgicko)
**diaľnica A2 (Bosna a Hercegovina)
**diaľnica A2 (Bulharsko)
**diaľnica A2 (Cyprus)
**diaľnica A2 (Francúzsko)
**diaľnica A2 (Grécko)
**diaľnica A2 (Holandsko)
**diaľnica A2 (Chorvátsko)
**diaľnica A2 (Keňa)
**diaľnica A2 (Kuba)
**diaľnica A2 (Litva)
**diaľnica A2 (Lotyšsko)
**diaľnica A2 (Maroko)
**diaľnica A2 (Nemecko)
**diaľnica A2 (Poľsko)
**diaľnica A2 (Portugalsko)
**diaľnica A2 (Rakúsko)
**diaľnica A2 (Rumunsko)
**diaľnica A2 (Slovinsko)
**diaľnica A2 (Srbsko)
**diaľnica A2 (Španielsko)
**diaľnica A2 (Švajčiarsko)
**diaľnica A2 (Taliansko)
*Audi A2
*formát papiera podľa ISO 216
* časopis, pozri A2 (časopis)
Dav (rozlišovacia stránka)

**Dav** je veľká skupina anonymných osôb, pozri dav.

**DAV** môže byť:
* slovenský ľavicový časopis, vychádzajúci v rokoch 1924 – 1937, pozri DAV
* Dayanand Anglo Vedic
* Disabled American Veterans
* Debaters Association of Victoria
* typ pulzujúceho bieleho trpaslíka, pozri pulzujúci biely trpaslík

**DaV** môže byť:
* skratka politickej strany Demokrati a Vlastenci

## Pozri aj
* WebDAV
Peñón de Vélez de la Gomera

thumb|Pohľad z marockého pobrežia

**Peñón de Vélez de la Gomera** je španielská exkláva na pobreží Maroka v Stredozemnom mori spravovaná z Melilly. Leží asi 117 km juhovýchodne od Ceuty. 

Pôvodne bol ostrovom (plocha ), v súčasnosti je piesočným násypom spojený s marockou pevninou. Ostrov Španielsko dobylo v roku 1508, pod jeho permanentnou kontrolou je od roku 1564. V súčasnosti tu má základňu vojenská hliadka španielskej armády so 60 členmi. Podobne ako na iných ostrovoch, ani tu nežije civilné obyvateľstvo.

Jeho 85 m dlhá hranica s Marokom je najkratšou medzinárodnou hranicou na svete. 

## Referencie


## Iné projekty

## Externé odkazy
* Historické pohľadnice 

Kategória:Ostrovy Španielska
Džanakpur

**Džanakpur** môže byť:
*mesto v Nepále, pozri Džanakpur (mesto)
*zóna v Nepále, pozri Džanakpur (zóna)
*názov viacerých sídiel v Nepále, Pakistane a Indii
Seti

**Seti** môže byť:
* egyptský faraón:
** Seti I.
** Seti II.
* variant názvu zóny Setí v Nepále, pozri Setí (zóna)
* rieka v Nepále, pozri Seti (rieka)

**SETI** môže byť:
* Search for Extra-Terrestrial Intelligence (projekt hľadania mimozemských civilizácií)
* SETI@home
* album skupiny The Kovenant, pozri S.E.T.I. (album)
* hudobná skupina, pozri SETI (hudobná skupina)
Sagarmáthá

**Sagarmáthá** (vyslov: [sagarmát(h)á]; iné prepisy: **Sagarmátha** alebo **Sagarmatha**) môže byť:
*Mount Everest po nepálsky
* zóna v Nepále, pozri Sagarmáthá (zóna)

**Sagarmatha** môže byť aj názov filmu, pozri Sagarmatha (film).

## Pozri aj
*Národný park Sagarmáthá
*Radio Sagarmatha
Nárájaní

**Nárájaní** môže byť:
*zóna v Nepále, pozri Nárájaní (zóna)
*nepálsky názov rieky Gandak
*božstvo, pozri Nárájaní (božstvo)
Lumbini

**Lumbini** môže byť:
*statok na Srí Lanke, pozri Lumbini (Srí Lanka)
*Rummin-dej (v Nepále)
*variant Lumbiní
Karnali

**Karnali** je nepresný zápis názvov:
* Karnálí (nepálska zóna)
* Karnáli (nepálsky názov rieky Kchung-čchüe)
Gandakí

**Gandakí** alebo **Gandak** môže byť:
*rieka v Indii a Nepále, pozri Gandak (rieka)
*zóna v Nepále, pozri Gandakí (zóna)

**Gandakí** môže byť aj sídlo v Afganistane, pozri Gandakí (Afganistan)
Kostol svätého Michala archanjela (Modrová)

**Kostol svätého Michala archanjela** je rímskokatolícky kostol v centrálnej časti obce Modrová.

Patrí medzi najstaršie v regióne. Jeho starobylosť potvrdzuje i patrocínium (zasvätenie) siahajúce do 10.13. storočia azda i do doby veľkomoravskej. Písomná správa z 18. storočia uvádza latinský nápis na priečelí kostolnej veže: „*Turris fortissima nomen Domini per gentem Romanam erecta anno Domini MCLVII mense Nov. XVIII*.“ (Silná veža postavená v mene Pána ľudom rímskym v roku Pána 1157 mesiaca novembra 18.)

Vežu kostola a azda aj ďalšie jeho časti postavili prisťahovalci z Talianska, ktorí sami seba nazývali tradične *Rimania*. Starobylosť kostola potvrdzuje aj architektonický vzhľad veže i niektorých častí kostola s jasnými pozostatkami románskej architektúry. Do roku 1928 stála za kostolom prastará kamenná kostnica.

Kostol je postavený na východo-západnej osi. Zaujímavý je aj pôdorys. Presbytérium stojí na štvorcových základoch a je zaklenutý valenou klenbou. Maličkú sakristiu zo severnej strany spojuje so svätyňou plochý gotický portál ďatelinového typu. Sakristia má jedno románske a jedno gotické štíhle okienko široké iba 1015 cm. Na východnom múre svätyne je zamurované gotické okno, druhé, neslohové uzavreté polkruhom je na južnom múre. Triumfálny oblúk je jednoduchého profilu zaklenutý polkruhom. Strop lode pôvodne klenutý s bohatými maľbami je po poslednej úprave plochý. V lodi je badateľná prestavba, slepé arkády v severnom a južnom múre zväčšili šírku kostola. V západnej časti lode je drevená empora. K južnej zadnej arkáde bola koncom 17. a začiatkom 18. storočia pristavená štvorcová kaplnka. Veža kostola má zdvihnutú podstrešnú rímsu s cibuľovitou strechou. Nesie prvky ranobarokovej prestavby. Súčasťou kostola bola veľmi stará románska krstiteľnica vytesaná z kameňa, uložená v okresnom múzeu.

## Referencie

## Externé odkazy
* www.apsida.sk - profil románskeho kostola

Modrová
Modrová
Modrová
Kategória:Modrová
Middlesbrough FC

**Middlesbrough Football Club** je anglický futbalový klub hrajúci EFL Championship. Jeho domácim štadiónom je Riverside Stadium v severovýchodnom meste Middlesbrough. Klub bol založený v roku 1876.

V roku 2004 získal klub Ligový pohár, je to jediná významná trofej, ktorá sa klubu podarila získať. V sezóne 2005-06 sa klub dostal až do finále Poháru UEFA, kde ale podľahol klubu FC Sevilla.

## Štadión

Klub hrá od roku 1995 svoje domáce zápasy na Riverside Stadium. Jeho súčasná kapacita je 34 742 divákov, ale v prípade potreby má klub vydané predbežné stavebné povolenie na rozšírenie kapacity štadióna na 42 000 divákov. Štadión bol postavený ako náhrada za Ayresome Park. Taylorová správa vyžadovala, aby všetky futbalové štadióny v dvoch najvyšších futbalových divíziách boli výlučne len na sedenie. Táto zmena by pre klub znamenala, že kapacita Ayresome Parku by dosahovala len niečo vyše 20 000 miest na sedenie a to bolo pre klub nepostačujúce. Predstavitelia klubu sa preto rozhodli postaviť nový štadión.  

26. augusta 1995 sa na štadióne odohral prvý zápas. Middlesbrough na štadióne privítal Chelsea. Zápas sledovalo 28 286 divákov. Middlesbrough zápas vyhral 2:0, pričom Craig Hignett získal tú česť streliť vôbec prvý gól na štadióne. Ich prvá sezóna na ich novom štadióne bola zároveň ich prvým návratom do Premier League po postupe v dvoch predchádzajúcich sezónach. 

## Slováci v klube
* Vladimír Kinder: 1996 – 1999
* Szilárd Németh: 2001 – 2005
* Peter Gál-Andrezly: 2009

## Tituly
* Ligový pohár:
** 2004.

## Iné projekty

## Externé odkazy
* MFC.co.uk Oficiálna webstránka

Kategória:Anglické futbalové kluby
Kategória:Kluby FA Premier League
Kategória:Futbalové kluby založené v 1876
Kategória:Šport v North Yorkshire
Tóhoku

thumb|Poloha regiónu

**Tóhoku** () je oblasť a región na severe japonského ostrova Honšú. V japončine názov znamená severovýchod, čo presne vystihuje polohu regiónu na ostrove. Oblasť je známa aj pod názvom **Mičinoku** (みちのく).

Región sa skladá zo šiestich prefektúr, a to Akita, Aomori, Fukušima, Iwate, Mijagi a Jamagata.

## Iné projekty

Kategória:Regióny v Japonsku
Čúgoku (región)

thumb|Poloha regiónu v Japonsku

**Čúgoku** () je najzápadnejšia oblasť japonského ostrova Honšú a jeden z neoficiálnych japonských regiónov.

Nachádzajú sa tu prefektúry Hirošima, Jamaguči, Šimane a Tottori.

## Iné projekty

Kategória:Regióny v Japonsku
Čúbu

thumb|Poloha regiónu Čúbu v Japonsku

**Čúbu** () je centrálny región najväčšieho japonského ostrova Honšú.

Region Čúbu tvorí deväť prefektúr, ktoré ležia západne od regiónu Kantó: Aiči, Fukui, Gifu, Išikawa, Nagano, Niigata, Šizuoka, Tojama a Jamanaši.

Nachádza sa v najširšej časti Honšú a charakterizujú ho vysoké a drsné hory. Japonské Alpy rozdeľujú oblasť na slnečnejšiu pacifickú časť, známu ako predná časť Japonska alebo *Omote-Nihon* a chladnejšiu časť pri Japonskom mori, známu ako zadná časť Japonska alebo *Ura-Nihon*.

## Iné projekty

Kategória:Regióny v Japonsku
Oberhausen

**Oberhausen** je mesto bez okresu v Nemecku v spolkovej krajine Severné Porýnie-Vestfálsko vo vládnom obvode Düsseldorf. Nachádza sa na západe Porúria, 35 km severne od Düsseldorfu.

## Partnerské mestá

## Referencie

## Iné projekty


Kategória:Mestá v Severnom Porýní-Vestfálsku
Kategória:Porúrie
Dubki

**Dubki** (po rusky) alebo **Tupka** (po estónsky) je malá ruská exkláva v Estónsku. Je administratívnou súčasťou Pskovskej oblasti a okresu Pskov. Má rozlohu 1 km², geografická poloha územia je: 57° 59' s. g. š., 28° 29' v. g. d.

Malá obec, ktorá je teritoriálnou súčasťou Ruskej federácie, leží na západnom brehu Pskovského jazera (po estónsky Pihkva järv), severne od mesta Värska. Územie exklávy vytvára polostrov vybiehajúci do jazera, zo západu je na súši obklopená územím Estónska a z východu jeho teritoriálnymi vodami. Nemá suchozemské spojenie s materským štátom. V rokoch 1920 až 1944 bola obec súčasťou Estónska, regiónu Setumaa. V roku 1944 bola pričlenená k teritóriu Ruskej SFSR.

## Externé odkazy
*Článok a mapy 
*Fotografie hranice 

Kategória:Enklávy v Európe
Kategória:Obce v Rusku
Kategória:Geografia Estónska
Kategória:Geografia Pskovskej oblasti